**СТОЛИЧНА ОБЩИНА**

**„СПЕЦИАЛИЗИРАНА БОЛНИЦА ЗА АКТИВНО ЛЕЧЕНИЕ НА ОНКОЛОГИЧНИ ЗАБОЛЯВАНИЯ”**

**ЕООД – град София**

**София 1784** **Управител: тел/факс 975-39-50**

**бул.Андрей Сахаров 22** **Гл. счетоводител: 875-00-63**

**Пощенска кутия 54** **Централа: 975-35-35**

[**sbaloz.sofia-grad@mail.bg**](mailto:sbaloz.sofia-grad@mail.bg) **http://www.sbalozsofia.com/**

**ТЕХНИЧЕСКО ЗАДАНИЕ КЪМ ОБЯВА**

**за**

**„*Доставка на болнична храна за пациентите и дежурния персонал***

***в Стационарен блок на***

***„СБАЛОЗ” ЕООД, София-град”***

На основание чл. 187, ал.1 и чл.20 ал. 3, т.2 от Закона за обществените поръчки (ЗОП) и поради възникнала необходимост „Специализирана болница за активно лечение на онкологични заболявания” ЕООД, София-град, с адрес бул. „Андрей Сахаров” № 1, обявява поръчка за **„*Доставка на болнична храна за пациентите и дежурния персонал в Стационарен блок на „СБАЛОЗ” ЕООД София-град“****,*изготвяна съгласно Наредба № 23/19.07.2005г. на МЗ за физиологичните норми за хранене на населението и “Сборник рецепти за диетични ястия за заведенията за обществено хранене и лечебно-профилактични заведения“ по утвърдени от МЗ диети при спазване грамажа на порциите, вкусовите качества, технологичните изисквания за приготвяне на диетични храни и добър външен вид. Изискванията за хигиена, качество и енергийна стойност на храната, както и разнообразие на видовете ястия( според сезона) да са съобразени с нормите на болничното хранене.

**1. Изисквания на възложителя:**

**- Количество храна: за 30 стационарно болни и 5 души медицински персонал дневно**.

- Да се гарантира качеството на храната, предмет на Договора, със сертификат за качество.

- Диетите, с които лечебното заведение работи, са №15 по Певзнер и други при нужда.

**-**Ежедневно приготвяне и доставяне на храната трикратно, в индивидуални термоустойчиви кутии собственост на изпълнителя, придружени със сертификат за качество.

- Количеството хляб за всяка порция да бъде пакетирано отделно и съобразено с менюто за деня.

- Доставката на болничната храна за пациентите и дежурния персонал в Стационарен блок на „СБАЛОЗ” ЕООД София-град” да се извършва при спазване на следния часови график:

- от 07:00 ч. до 07.30 ч.– закуска; включваща чай в зимно меню и айран в лятно меню

- от 11:30 ч до 12:00 ч.– обяд – (основно ястие);

- от 16:30 ч до 17:00 ч.– вечеря (основно ястие).

**- Място на изпълнение:** Стационарен блок на „Специализирана болница за активно лечение на онкологични заболявания” ЕООД София-град, бул. „Андрей Сахаров” № 22, 1784 София;

**2.** **Прогнозна** **стойност на поръчката:** 51 129 (петдесет и една хил. сто двадесет и девет) лева, без вкл. ДДС;

Оферти, които надвишават общата прогнозна стойност на обществената поръчка няма да бъдат допуснати до класиране, като съответният участник ще бъде отстранен.

**3. Срок на изпълнение на поръчката:** Една година от датата на подписването на Договора. Договорът за възлагане на обществена поръчка обвързва страните и след едногодишния срок до провеждане на нова процедура за възлагане на обществена поръчка и сключен договор в случай, че Възложителят изпрати, а Изпълнителят получи писмено уведомление за удължаване срока на договора преди неговото изтичане. Удължаването на срока на договора по този ред е допустимо еднократно и за срок от не повече от 1 (една) година.или до достигане на общата прогнозна стойност

**4. Критерий за възлагане:**

Икономически най-изгодна оферта по критерий „най-ниска цена“ по смисъла на чл. 70, ал. 2, т. 1 от ЗОП;

**5. Условия за участие в обществената поръчка.**

В процедурата могат да участват всички лица, които отговарят на изискванията на Възложителя, съобразно тази документация, приложенията към нея и на законовите изисквания поставени със ЗОП и ППЗОП.

От участие се отстранява участник, за който са налице обстоятелствата по чл. 54, ал. 1, т. 1-5 и т. 7 от ЗОП.

При подаване на офертата всеки участник удостоверява липсата на обстоятелства по чл. 54, ал. 1, т. 1-5 и т. 7 от ЗОП с декларация по Образец - Приложение № 5.

**6. Подаване на оферти за участие:**

Офертите за участие се предават в запечатана непрозрачна опаковка до края на работния ден на възложителя - 16:30 часа на 11.07.2018г. вкл. на адрес гр. София, бул. „Андрей Сахаров” № 22, 1784 София, в каб. 221 – Административен секретар.

**7. Съдържание на офертите:**

Всяка оферта трябва да съдържа:

- Данни за лицето, което прави предложението – Образец - Приложение № 1;

- Декларация Образец - Приложение № 2 за липсата на обстоятелствата по чл. 54, ал. 1, т. 1 – 5 и 7 ЗОП;

- Предложение за изпълнение на обществената поръчка – Образец - Приложение № 3 – в предложението за изпълнение на обществената поръчка всеки от участниците посочва екипа от експерти, с които ще изпълни поръчката (три имена, професия); използваните превозни средства (марка, модел на превозното средство, регистрационен номер).

- Ценово предложение – Образец - Приложение № 4;

* Стойността на един храноден без включен ДДС, включително транспортните разходи,
* Стойността на закуската, обяда и вечерята, без вкл. ДДС- калкулирани поотделно/.

- Срок на валидност на офертата – не по-малко от 30 календарни дни, считано от крайния срок на подаването й;

- Пълно дневно меню: закуска; включваща чай в зимно меню и айран в лятно меню

обяд, включващ (основно ястие).;

и вечеря (основно ястие) с варианти, според сезона;

- Примерни седмични менюта;

- Начин и срок на плащане;

- Възможности на фирмата за доставка със собствен/разполагаем транспорт и писмени доказателства – участниците представят документ за собственост на моторно превозно

средство/договор за наем/ договор за лизинг или др. в т.ч. и копие от малък и/или голям талон ма превозното средство, с което ще се извършват доставките;

- Стандарти на работа, гарантиращи спазването на всички изисквания за хигиена, качество, енергийна стойност и разнообразие, съобразени с нормите на болничното хранене;

- Декларация Образец - Приложение № 5 от страна на Участника, съдържаща списък за извършени подобни доставки на поне три лечебни заведения през последните три години до датата на подаване на офертата, придружена със съответните документи. издадени от лечебното заведение-възложител, доказаващи доброто изпълнение на договора - референции, удостоверения, писма.

Офертата се представя в запечатана непрозрачна опаковка, върху която се посочва: име на участника; адрес за кореспонденция; телефон, факс и електронен адрес, както и наименованието на обществената поръчка.

**ВАЖНО: Участниците, подали оферта, която не отговаря на посочените тук изисквания на Възложителя, ще бъдат отстранени от участие.**

**8. Сключване на договор за възлагане на обществена поръчка:**

Възложителят сключва писмен договор за изпълнение на обществената поръчката с участника, класиран от комисията на първо място и определен за изпълнител, при условие че при подписване на договора определения изпълнител представи актуални документи, удостоверяващи декларираните обстоятелства по чл. 54 от ЗОП – документи, издадени от компетентен орган за удостоверяване на липса на обстоятелства по чл. 54, ал. 1, т. 1-3 и декларации за липса на обстоятелствата по чл. 54, ал. 1, т. 4, 5 и 7.

**9. Отваряне на офертите:** Офертите ще бъдат отворени на 12.07.2018г от 13.30 часа, в Заседателната зала на II етаж на лечебното заведение на бул. „Андрей Сахаров“ № 22, гр. София.

**10.** **Приложения:**

1. ***Приложение № 1 - Данни за лицето, което прави предложението;***
2. ***Приложение № 2 - Декларация Образец за липсата на обстоятелствата по чл. 54, ал. 1, т. 1 – 5 и 7 от ЗОП;***
3. ***Приложение № 3 – Техническо предложение за изпълнение на поръчката;***
4. ***Приложение № 4 - Ценово предложение;***
5. ***Приложение № 5 –Декларация Образец –„Списък на извършени подобни доставки...“-;***

***6. Проект на Договор.***

**УПРАВИТЕЛ:**

**/Д-р Б. Димитров/**